**Ministru kabineta noteikumu projekta “Valsts atbalsta piešķiršanas kārtība par 2017. gada lietavās cietušajiem sējumiem un stādījumiem” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5. panta 3.1 un ceturtā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Krīzes vadības padomes 2017. gada 14. novembra ārkārtas sēdes protokolu Nr.4 tika atzīts, ka lauksaimniecības nozarē ir valsts mēroga dabas katastrofa rudens lietavu un plūdu izraisīto seku dēļ (turpmāk – protokols Nr.4). Lai lauksaimniekiem mazinātu 2017. gada rudens lietavu radītos zaudējumus par noteiktu kultūraugu sējumiem un stādījumiem no valsts atbalsta 2018. gadā tiks novirzīts finansējums 4 427 733 *euro* apmērā (turpmāk – valsts atbalsts) par noteikumu projektā minētajām kultūraugu platībām. To kultūraugu saraksts, par kuru aizņemtajām platībām piešķirams valsts atbalsts, noteikts, ņemot vērā nokrišņu daudzumu kultūraugu novākšanas periodā, respektīvi, atbalsts paredzēts par kultūraugiem, kuru novākšanas periodā visā Latvijas teritorijā tika konstatēts pārmērīgs nokrišņu daudzums. Minētā apstākļa dēļ valsts atbalsts nav paredzēts par ziemāju platībām, jo augustā, kad tiek novākta lielākā daļa ziemāju graudaugu, netika konstatēts pārmērīgs nokrišņu daudzums, izņemot novados, uz kuriem attiecas Ministru kabineta 2017. gada 25. oktobra rīkojums Nr.617 par 2017. gada augusta lietavās un plūdos bojā gājušo sējumu, stādījumu kultūraugiem un sienu (turpmāk – rīkojums Nr.617).Valsts atbalsts netiks piešķirts par platībām, par kurām jau ir saņemta kompensācija saskaņā ar rīkojumu Nr.617.Valsts atbalstu paredzēts piešķirt par 2017. gadā vienotajā iesniegumā (kas iesniegts saskaņā ar Ministru kabineta 2015. gada 10. marta noteikumu Nr. 126 “Tiešo maksājumu piešķiršanas kārtība lauksaimniekiem” 13. punktu) deklarētajām noteiktu kultūraugu (saraksts ir noteikts noteikumu pielikumā) platībām, kas tika atzītas par atbalsttiesīgām vienotajam platības maksājumam un mazo lauksaimnieku atbalsta shēmas maksājumam. Atbalsta likme par hektāru tiks aprēķināta, pieejamo finansējumu dalot ar 2017.gadā deklarētajām platībām saskaņā ar kultūraugu un zemes izmantošanas veidu kodu sarakstu, ja tās ir atzītas par atbalsttiesīgām vienotajam platības maksājumam un mazo lauksaimnieku atbalsta shēmas maksājumam un par tām nav saņemta kompensācija saskaņā ar rīkojumu Nr.617.Noteikumu projekts nav saistīts ar Ministru kabineta noteikumu projektu “Eiropas Savienības ārkārtas atbalsta piešķiršanas kārtība lauksaimniekiem par neiesētajiem vai zaudētajiem ziemāju sējumiem”, jo atbalsts tiek piešķirts par neiesētajiem vai zaudētajiem ziemāju sējumiem 2017.gadā, savukārt valsts atbalsts nav paredzēts par ziemāju platībām, bet tiks izmaksāts kā ienākumu stabilizējošs atbalsts par vasarāju, dārzeņu, kartupeļu, augļu un ogu kultūraugu platībām, lauksaimniekiem mazinot daļu no lietavu radītajiem ienākumu zaudējumiem. Valsts atbalsts tiks izmaksāts, ievērojot valsts atbalsta nosacījumus un prasības Komisijas 2014. gada 25. jūnija Regulā (EK) Nr. [702/2014](http://eur-lex.europa.eu/eli/reg/2014/702/oj/?locale=LV), ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (Eiropas Savienības Oficiālais Vēstnesis, 2014. gada 1. jūlijs, Nr. L 193) (turpmāk – regula Nr.702/2014). |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 2017. gadā vienotajam platības maksājumam pieteicās 59 435 pretendenti. Ar noteikumu projektu netiks pārkāpts tiesiskās paļāvības princips, jo lauksaimnieka tiesības netiek ierobežotas. |
| 2. | Tiesiskā regulējuma ietekme uz tautsaimniecību un administratīvo slogu | Tā kā noteikumu projekts nerada papildu informācijas sniegšanas pienākumu, tas arī neveido administratīvo slogu. |
| 3. | Administratīvo izmaksu monetārs novērtējums | Noteikumu projektā ietvertie nosacījumi nerada informācijas sniegšanas pienākumus, tāpēc netiks uzlikts papildu administratīvais slogs un neradīsies administratīvās izmaksas. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019. gads | 2020. gads | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 4427733 | 0 | 0 | 0 | 0 | 0 |
| 2.1. valsts pamatbudžets | 0 | 4427733 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | –4427733 | 0 | 0 | 0 | 0 | 0 |
| 3.1. valsts pamatbudžets | 0 | –4427733 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | –4427733 | X | 0 | X | 0 | 0 |
| 5.1. valsts pamatbudžets | –4427733 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 2018. gadā kopējie izdevumi – valsts atbalsts 4 427 733 *euro* apmērā.Lai izmaksātu kompensācijas saskaņā rīkojumu Nr.617, lauksaimniecības kultūraugu sējumiem un stādījumiem tika noteiktas atšķirīgas atbalsta likmes par hektāru atkarībā no lauksaimnieka ieguldījumiem (sēklu, minerālmēslu, augu aizsardzības līdzekļu un tehnisko operāciju vidējām izmaksām). Par dārzeņiem, kartupeļiem, rušināmaugiem, augļu kokiem un ogulājiem šīs izmaksas bija vairāk nekā trīs reizes lielākas nekā par pārējiem kultūraugiem, un, ievērojot 2017.gada deklarēto un atbalsttiesīgo platību lielumu, pieejamais finansējums tika proporcionāli sadalīts. 2017.gadā tika deklarēti 424 530 hektāri ar noteikumu projekta pielikuma 1. tabulā minētām kultūraugu platībām, bet 19 602 hektāri ar noteikumu projekta pielikuma 2. tabulā minētiem kultūraugu platībām. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav plānotas. |
| 8. Cita informācija | 2018. gadā plānots izmaksāt atbalstu 4 427 733 *euro* apmērā no Zemkopības ministrijas budžeta apakšprogrammas 64.08.00. “Izdevumi Eiropas Lauksaimniecības garantiju fonda (ELGF) projektu un pasākumu īstenošanai (2014–2020)”. Šis atbalsts ir daļa no 2016. gada 16. augusta Ministru kabineta sēdes protokola Nr.40 59.§ 4. punktā minētajiem 13 milj. *euro*, kas normatīvajos aktos noteiktā kārtībā pēc šo noteikumu apstiprināšanas tiks pieprasīti no valsts budžeta programmas 80.00.00. “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. Atlikušo pārejas posma valsts atbalsta finansējums paredzēts novirzīt kā valsts atbalstu vaislas sivēnmāšu, gaļas šķirņu zīdītājgovju, teļu, piena šķirņu slaucamo kazu, vaislas aitu māšu un tīršķirnes vaislas ķēvju ierakstīšanai ciltsgrāmatā, kā arī to ģenētiskās kvalitātes noteikšanai un produktivitātes datu izvērtēšanai. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts ir sagatavots, pamatojoties uz regulu Nr.702/2014. |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr.702/2014 |
| A | B | C | D |
| Regulas Nr. 702/2014 25. pants | 1. punkts | Ieviests pilnībā. | Neparedz stingrākas prasības kā ES tiesību normas. |
| Regulas Nr. 702/2014 8. pants | 7. punkts | Ieviests pilnībā. | Neparedz stingrākas prasības kā ES tiesību normas. |
| Regulas Nr. 702/2014 9. panta 2. punkta "c" apakšpunkts un 13. pants | 8. punkts | Ieviests pilnībā. | Neparedz stingrākas prasības kā ES tiesību normas. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Regulas Nr.702/2014 25. pantā noteikts, ka iespējams maksāt valsts atbalstu, kura mērķis ir kompensēt kaitējumu, ko radījuši dabas katastrofai pielīdzināmi nelabvēlīgi klimatiskie apstākļi. Tā kā saskaņā ar protokolu Nr.4 tika atzīts, ka 2017. gadā lauksaimniecības nozarē bija valsts mēroga dabas katastrofa, rudens lietavu un plūdu izraisīto seku dēļ, tad par pieejamajiem līdzekļiem tiks mazināti zaudējumi saistībā 2017.gada nelabvēlīgajiem laikapstākļiem.Regulas Nr. 702/2014 8. panta paredz, ka, maksājot valsts atbalstu, jānodrošina atbalsta kumulēšana ar citiem atbalsta veidiem, tostarp Eiropas Savienības atbalstu, bet tā, lai lauksaimniekam netiktu sniegts dubults atbalsts un atbalsta intensitāte nepārsniegtu regulā noteikto. Lai nodrošinātu atbalsta kumulēšanu ar citiem atbalsta veidiem un nepārsniegtu atbalsta intensitāti, ir paredzēts, ka atbalsts netiks sniegts par platībām, par kurām jau ir saņemta valsts kompensācija 2017. gadā un par kurām 2018. gadā var saņemt Eiropas Savienības ārkārtas atbalstu.Maksājot valsts atbalstu, Lauku atbalsta dienests kārto detalizētu uzskaiti ar informāciju un pamatojošiem dokumentiem, kas nepieciešami, lai noteiktu, vai ir izpildīti visi regulā paredzētie nosacījumi, un tīmekļa vietnē publicē informāciju, ja atbalsta pretendentam izmaksājamā summa pārsniedz regulā noteikto summu, kā to paredz Regulas Nr. 702/2014 9. panta 2. punkta "c" apakšpunkts un 13. pants. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav. |
| A | B | C |
| - | - | - |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika nosūtīts saskaņošanai lauksaimnieku sabiedriskajām organizācijām. Noteikumu projekts bija publicēts Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē | Pēc publicēšanas Zemkopības ministrijas tīmekļa vietnē ikvienam sabiedrības pārstāvim bija iespēja sniegt viedokli, iebildumus un priekšlikumus par sagatavoto noteikumu projektu. |
| 3. | Sabiedrības līdzdalības rezultāti | Visi lauksaimnieku sabiedrisko organizāciju sniegtie priekšlikumi tika izvērtēti. |
| 4. | Cita informācija | Šī gada 7. februārī notika Lauksaimnieku nevalstisko organizāciju konsultatīvās padomes sēde, kurā izskatīja jautājumu par valsts atbalsta piešķiršanas kārtību un  sēdes dalībnieki vienojās par atbalsta piešķiršanas kārtību, kāda tā ir atrunāta Ministra kabineta noteikumu projektā.Šī gada 21. februārī tika organizēta Tiešo maksājumu darba grupas sanāksme, kurā lauksaimnieku organizācijas tika iepazīstinātas ar valsts atbalsta plānoto piešķiršanas un īstenošanas kārtību. Vairāku nevalstisko organizāciju pārstāvji neizteica iebildumus par noteikumu projekta virzību, tostarp no Lauksaimnieku organizāciju sadarbības padomes, Latvijas Bioloģiskās lauksaimniecības asociācijas, Latvijas Zemnieku federācijas.Iebildumu par noteikumu projektu izteica nevalstiskā organizācija “Zemnieku saeima”, norādot, ka atbalsts piešķirams arī par ziemāju platībām. Iebildums netika ņemts vērā, jo par valsts atbalsta piešķiršanas kārtību bija vienojusies Lauksaimnieku konsultatīvā padome, atbalstu sanāksmē izteica vairāki nevalstisko organizāciju pārstāvji, kā arī ņemot vērā apstākli par nokrišņu daudzumu kultūraugu novākšanas periodā, kas minēts anotācijas I.2.sadaļā. Respektīvi, atbalsts paredzēts par kultūraugiem, kuru novākšanas periodā visā Latvijas teritorijā tika konstatēts pārmērīgs nokrišņu daudzums. Minētā apstākļa dēļ valsts atbalsts nav paredzēts par ziemāju platībām, jo augustā, kad tiek novākta lielākā daļa ziemāju graudaugu, netika konstatēts pārmērīgs nokrišņu daudzums, izņemot novados, uz kuriem attiecas Ministru kabineta 2017. gada 25. oktobra rīkojums Nr. 617 par 2017. gada augusta lietavās un plūdos bojā gājušo sējumu, stādījumu kultūraugiem un sienu. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. Jaunas institūcijas netiks izveidotas, un esošās institūcijas netiks likvidētas vai reorganizētas. Projekta izpilde tiks nodrošināta ar pašreizējiem cilvēkresursiem. |
| 3. | Cita informācija | Nav. |

Zemkopības ministra p.i. U.Augulis

Zemkopības ministrijas valsts sekretāre D.Lucaua

Dimanta 67027237

Elina.Dimanta@zm.gov.lv